ועדת החינוך, התרבות והספורט, כנסת 16, פרוטוקול מספר 54, 2003-07-15 09:30

שלום שמחון: בהנחה שכל מה שראש הממשלה אומר ביד אחת הוא מתכוון כמובן גם ליד השניה.

דוד גלס: לצורך העניין הזה אני מאמין לו.

דוד גלס: אבל יחד עם זה אני מבקש שאם אתה מתכוון להזמין את ראשי כלכלה במשק כדי להציג בפנינו מה קורה למשק, אני מבקש להזמין גם אנשי אקדמיה שעוסקים בנושאים חברתיים כדי להראות את הנזק וההשחתה שיהיה בחברה הישראלית אם יוקם קזינו.

שלום שמחון: אני מקבל את הצעתו של חבר הכנסת דוד טל ואני אומר לך שאתה תתמנה להובלת הנושא, כמו בנושאים אחרים בוועדת הכלכלה, ואכן נעשה את זה.

שאול יהלום: אדוני היו"ר, אני מרשה לעצמי לפתוח בדוגמא שנתת על הכבלים.

שאול יהלום: אנחנו לא צריכים לשאול את עצמנו האם הפעולה לא חוקית ואנחנו מכשירים אותה, אלא אנחנו צריכים לשאול האם התופעה חיובית או לא.

שאול יהלום: אם זה נושא חיובי אז ברור שאם הוא נעשה בדרך לא חוקית, צריך לסדר את החוק.

שאול יהלום: אנחנו יכולים להתנגד לערוץ זה או אחר, אבל הכבלים באופן עקרוני זה דבר חיובי ואין סיבה שיהיו ערוץ אחד ושניים ולא יהיו כבלים.

שאול יהלום: לכן, אם היו כבלים פירטיים, צריך לסדר אותם על פי החוק.

שאול יהלום: אבל אם אתה רואה תופעה שלילית, ועל זה הויכוח, אם הקזינו שלילי, אז העובדה שהוא נעשה היום שלא על פי החוק לא מצריכה הכשר של דבר שלילי אלא צריך לומר למשטרה לאכוף את החוק בדרך יותר רצינית.

שאול יהלום: דומה הדבר שנגיד את אותו דבר בנושא סמים בנושא זנות ובנושא גנבות, אנחנו לא יודעים כמה גנבים יש לנו, אז נעשה חוק למען הגנבים, נוסיף יותר שוטרים בגלל שזה נעשה לא לפי החוק.

שאול יהלום: לעצם העניין, מה למעשה אומר קזינו, ואני לא רוצה להיכנס לתכנית הכלכלית, אבל אתמול הייתה מסיבת עיתונאים של שר האוצר, ובאיזשהו מקום, עם כל הצער וכל זה שאנחנו רוצים לעזור, יש נקודה שאנחנו צריכים להבין אותה כשהוא אומר האם החברה מחנכת לקבלת תשלומי העברה חינם או החברה מחנכת לעבודה, זו השאלה.

שאול יהלום: לכן הוא אומר שהנשים התחנכו שהם מקבלות את הקצבה, אני יכול לחלוק עליו אבל יש פה נקודה.

שאול יהלום: התכנית הזו שאומרת שנוציא את תשלומי העברה ונעביר אותם לעובדים כדי לעודד עבודה, יש בה הרבה אמת.

שאול יהלום: קזינו אומר "עסקי אויר", אל תעבוד, אתה משוגע לעבוד?

שאול יהלום: אם יש לך 1000 דולר תעבוד קשה לעוד 1000 דולר, לך לקזינו ותעשה ממנו 100,000 דולר.

שאול יהלום: הרי אדם לא הולך לקזינו כדי להפסיד, אלא כדי להרוויח וזו התודעה.

שלום שמחון: קזינו יכול להיות גם בילוי.

שאול יהלום: כדי לרקוד, לשתות כוס קפה או לראות סרט אדם לא הולך לקזינו הוא יכול ללכת לפאב או דיסקוטק, הוא הולך לקזינו במטרה להרוויח.

שאול יהלום: נעשו מחקרים, התופעה קיימת בעולם ואין להכחיש, אחרי שהיא קיימת נעשו מחקרים רבים עליה, ואין מחקר שלא מראה איך מסביב לקזינו מתפתחות תעשיות יותר כבדות יותר רעות ויותר משחיתות מאשר הקזינו.

שאול יהלום: מדובר בזנות פשע ובכל מקום צריך להוסיף יותר שוטרים.

שאול יהלום: התופעה מביאה, אם נרצה או לא נרצה למשפחות הרוסות, שמאבדות הכל והולכות אחר כך ללשכות הסעד או מתאבדות, בגלל שזה מחלה זה כמו סם, אתה נמצא בהימור ואתה לא יכול להפסיד ואתה ממשכן את כל הבית שלך ואת המשפחה שלך ובאות מזה תופעות של רצח ואלימות ובריונות והדברים ברורים וידועים.

שאול יהלום: יבואו ויגידו לנו אם הוא לא מוצא את סיפוקו בתל-אביב או במצפה רמון אז הוא ייסע לקפריסין או טורקיה או איפה שיש.

שאול יהלום: זה הבדל גדול בין התרבויות, השאלה היא איך מדינת ישראל כמדינה יהודית שרוצה לומר שהיא מדינה עם ערכים, איך היא בונה את תרבותה.

שאול יהלום: אז לומר שאדם ממילא עושה את זה בחוץ במקום אחר, נכון שהתופעה קיימת, לא באותו היקף כמובן, זה לא אותו דבר.

שלום שמחון: הוא לא עושה את זה רק בחוץ, הוא עושה את זה גם בבית.

שלום שמחון: בגוש דן יש עשרות בתי קזינו.

קריאה: המפד"ל התנגדה גם לכבלים בעבר.

שאול יהלום: בבית תביא משטרה.

שאול יהלום: מעולם לא התנגדנו לכבלים, התנגדנו לערוצי המין הקשה, אבל לא התנגדנו מעולם לכבלים.

שאול יהלום: אני מנוי על הכבלים למה שאתנגד להם, אני מנוי על ערוץ תכלת ואני מציע גם לך.

שאול יהלום: אם זה נעשה ברשות הפלסטינית או במקום אחר, זה לא תרבות המדינה, מה שנעשה במדינה צריך לאכוף את זה אם זה אסור ובוודאי קזינו ממלכתי על ידי מפעל הפיס, שזה מוסד חצי ממלכתי בסופו של דבר שממונה על ידי מדינת ישראל, זה אסון שאסור שיהיה.

שלום שמחון: תודה רבה, חבר הכנסת רצאבי בבקשה.

אהוד רצאבי: אני אתחיל בגילוי נאות בסגנון של היו"ר, אני לא מבין כלום בקזינו, הפעם האחרונה שהימרתי הייתה בלאס וגאס, הקצבתי לזה 10 דולר הפסדתי אותם והלכתי.

אהוד רצאבי: לפני כן זה היה בקלפים בכיתה א' עם סדרות של סופרים וכאלה.

שלום שמחון: התחלת בגיל מוקדם.

אהוד רצאבי: בתשובה לך, חבר הכנסת יהלום ולכל אלה שמתנגדים לתופעת הקזינו וההימורים, הלוואי והיינו יכולים לחיות בעולם אוטופי ללא הימורים זנות עישון או פשע, אם זה היה היינו בגן עדן ולא היינו צריכים לחפש שום דבר אחר.

מל פולישוק-בלוך: אולי זה היה משעמם.

אהוד רצאבי: היה גן עדן משעמם אבל הייתי מעדיף אותו.

דוד גלס: אולי זה החלום הציוני שלא מתגשם ואתה עוזר לו לא להתגשם.

אהוד רצאבי: אני חושב שהחלום הציוני כבר התגשם, אנחנו כבר פה, ברוך השם, למעלה מ- 50 שנה.

דרור דבש: - - -

שלום שמחון: לחברי כנסת מותר להתפרץ, בגבולות הסביר, אני אאפשר לכולם לדבר, התחייבתי כבר שזה לא דיון אחרון בעניין, אני מכיר את הלובי שפועל לטובת העניין ונגד העניין, ויש עוד חברי כנסת שהיו צריכים להיות פה ואינם בגלל הלחץ נגד הצד השני של העניין ויש כאלה שלא נמצאים בגלל הצד החיובי של העניין.

שלום שמחון: אנחנו נעשה דיונים מעמיקים בנושא, יש כוונה לנהל את הדיון בנושא הקזינו באופן ארוך ומתמשך ולא לסיים בדיון אחד, כך שכולם יבואו לידי ביטוי.

אהוד רצאבי: אני חושב שתופעת הקזינו, כמו יתר התופעות שציינתי קודם, הן תופעות קיימות, גם זנות וגם העישון גם ההימורים, גם הלוטו והטוטו שהם הימורים ומי שלמעשה משתמש בזה אלה דווקא שכבות המצוקה, אותן שכבות שהיינו מעדיפים שילכו יעבדו וירוויחו לחמם מעבודה, הם אלה שמהמרים וחושבים שאולי יבוא היום והם ישימו כסף ויזכו בכסף רב שיפתור אותם מבעיות המצוקה.

אהוד רצאבי: הבעיה הזו קיימת, וההימורים קיימים ואניות ההימורים יוצאות מנמל אילת ומי שיש בידו נוסע לחו"ל ומקבל מימון תקציבי לכרטיס טיסה ושינה במלונות פאר וההימורים נמצאים גם בכ- 200 בתי הימורים, כך שמעתי, באזור גוש דן, והמשטרה לא מצליחה לאכוף את החוק ולחסל את ההימורים.

אהוד רצאבי: אני אומר, אם אנחנו לא יכולים ללכת עם זה, בואו נשים את זה תחת פיקוח.

אהוד רצאבי: נשים את זה במקומות הנכונים ותחת פיקוח.

אהוד רצאבי: כמובן שצריך למנוע מילדים קטנים להגיע לשם, צריך לבדוק ולראות מי יפעיל את זה.

אהוד רצאבי: אני אישית נגד נתינה של זה למפעל הפיס, אני חושב שדבר כזה צריך להפקיד תחת פיקוח אחר כדי לא לתת את זה שוב לידי הממשלה או לידי גוף שהוא לכאורה ממשלתי.

אהוד רצאבי: נבדוק מה קרה בעולם, יש את הולנד ולאס וגאס שרמת הפשיעה הייתה שם גדולה בזמנו והדבר הזה היום בוטל, אם לא בוטל בכלל.

אהוד רצאבי: היום הבנתי מתוך קריאה של מסמכים שאחוז הפשיעה בלאס וגס הוא מהנמוכים עולם.

אהוד רצאבי: אני מניח שרבים מאתנו היו שם כי זה מקום שהוא לא רק הימורים, הוא גם מקום בילוי בלב מדבר.

אהוד רצאבי: יש בתי מלון יש תעסוקה יש פריחה כלכלית ואני מסתכל כדרכי מהפן הכלכלי, כמובן שצריך להסתכל גם מהפן החברתי אבל עדיין אני חושב שהפן הכלכלי הוא בהחלט בעד הנושא הזה.

אהוד רצאבי: הצעות חוק קודמות הונחו - - -

דוד גלס: אתה מתכוון לאסור על אנשים שמקבלים שכר מינימום להיכנס לקזינו?

אהוד רצאבי: לא.

דוד גלס: אבל רגע הסברת שאותם אנשים לא צריך שייכנסו.

אהוד רצאבי: אני מדבר על אלה שבין כה וכה מגיעים לבתי הימורים ואני אומר שהם ממילא יגיעו.

אהוד רצאבי: לנושא הזנות והפשע, לא בהכרח זה חייב להיות.

דוד גלס: אין מקום שיש קזינו ואין את זה, תראה לי מקום אחד בעולם.

אהוד רצאבי: זנות ופשע יש בארץ, ננצל את זה, נרתום את זה כלכלית לפיתוח אזורים שאנחנו צריכים אותם, לפתח מבחינת העבודה.

קריאה: על גבם של השכבות החלשות בישראל מפני שהם בסופו של דבר יהמרו.

שלום שמחון: תודה חבר הכנסת רצאבי, חבר הכנסת פינס בבקשה.

אהוד רצאבי: אני מתנצל שאני יוצא, אני צריך להגיע לוועדה אחרת.

אופיר פינס-פז: במסגרת הגילוי הנאות אני אומר שאני יו"ר השדולה הפרלמנטרית למאבק בהקמת הקזינו ואני אעשה כל מאמץ, כפי שעשיתי בכנסת הקודמת, שלא יקום קזינו.

אופיר פינס-פז: אני מוכן להתערב שלא יקום קזינו בכנסת הזו, ומי שרוצה ישים כסף.

שלום שמחון: אתה מציע להמר?

אופיר פינס-פז: על זה אני מציע להמר.

אופיר פינס-פז: כינסנו את השדולה בעקבות חידוש היוזמה להקים קזינו בישראל והזמנו לשדולה את נציגי מפעל הפיס, שלצערי לא הצליחו להגיע, ואת מנכ"ל משרד ראש הממשלה שכן הגיע.

אופיר פינס-פז: מה שאמר אביגדור יצחקי, ואני לא מצטט אותו מילה במילה - - -

אברהם רביץ: הוא לא התנך...

אופיר פינס-פז: הוא אמר, ניסיתי הכל בלעזור למצפה רמון לאילת ולכל הדרום ולא הצלחתי, זה המכשיר היחיד היום להציל את הנגב.

אופיר פינס-פז: אני אומר, כמו שאמר חבר הכנסת דוד טל בצדק, חברים, בא מנכ"ל משרד ראש הממשלה ואומר שבלי קזינו אי אפשר להציל את הנגב?

אופיר פינס-פז: אני לא מסכים לזה.

אופיר פינס-פז: אני לא קונה את זה, זה לברוח לפתרונות קלים שגם לא יעזרו.

אופיר פינס-פז: אתם באמת חושבים שבאמצעות קזינו נפריח את הנגב?

אופיר פינס-פז: נגשים את הציונות?

אופיר פינס-פז: נכון שלא הלכו אחריו מאות אלפים לנגב, אבל בין זה לבין לחשוב שבאמצעות קזינו במצפה או באילת נעשה מעשה?

אופיר פינס-פז: אילת התפתחה בלי קזינו, והתפתחה בגדול, ולמצפה רמון לא יעזור קזינו.

אופיר פינס-פז: למצפה צריך למצוא פתרונות אחרים.

אופיר פינס-פז: הבעיה הגדולה היא שהקזינו מסוכן מאד מבחינה חברתית והמחירים שמשלמים הם מחירים חברתיים שהעלות הכלכלית שלהם תהיה כפל כפליים.

אופיר פינס-פז: אמר יצחקי שהוא לא מאמין שכל הסיפור של הקזינו, בשיא שלו, יביא למדינת ישראל יותר מ- 40 עד 60 מיליוני דולרים.

אופיר פינס-פז: לא שאני מזלזל בכסף אבל אני אומר לכם שמה שנשלם על זה, ויש פה בחור שהגיע לכאן לדבר, המחיר האישי הסוציאלי והחברתי, יהיה עשרת מונים גדול יותר, וכולם יודעים את זה.

אופיר פינס-פז: אז אומרים שיש קזינו ביריחו, שם, אם פלסטיני נכנס פנימה יורים פה, זה קזינו כדי לקחת כסף מיהודים.

אופיר פינס-פז: בביירות יש קזינו, תראו לי ערבי אחד שיכול להיכנס לקזינו היום.

אופיר פינס-פז: זה כדי לקחת כסף מתיירים לא לקחת כסף מאזרחים.

אופיר פינס-פז: יש קזינו ביריחו ויש קזינו באירופה, שישחק במצפה רמון אלה לא חבר'ה מתל- אביב, הם ישחקו ביריחו ייסעו לחו"ל או ישחקו בקזינו הבלתי חוקי שיש להם ליד הבית, שלא ייסגר בגלל שמפעל הפיס עושה קזינו במצפה.

אופיר פינס-פז: אתה באמת חושב שהמהמרים הכבדים בכסף שחור יבואו להמר בקזינו שמס ההכנסה רושם מי מהמר ומי לא?

אופיר פינס-פז: תחשבו קצת קדימה, מי שמהמר בכסף שחור בגדול לא יהמר בקזינו של מפעל הפיס אלא יהמר בקזינו הלא חוקי או ייסע הרבה לחו"ל.

אופיר פינס-פז: מי שיהמר אצלך זה הזקנים של מצפה שחיים מקצבה, הם יהמרו מהקצבות שלהם, יחד עם הנוער.

אופיר פינס-פז: מה שצריך לעשות זה להילחם נגד זה והעובדה שיש לובי שפועל למען קזינו מפריע למשטרה לעשות את עבודתה.

אופיר פינס-פז: אם בא שוטר שרוצה לעצור את מפיל הקזינו אז אומרים לא אתה בסדר?

אופיר פינס-פז: מה אתה עושה פה?

אופיר פינס-פז: כל הכנסת מנסה לעשות קזינו ואתה בא אלינו עכשיו?

אופיר פינס-פז: הרי עוד חודש הכל יהיה חוקי, מה אתה רוצה מאתנו, עזוב אותנו.

אופיר פינס-פז: יש פה סוג של מוסר כפול, של צביעות נוראה.

אופיר פינס-פז: צריך להיכנס בקזינו בכל הכלים העומדים לרשותנו לאכיפה וצריך להסיר את היוזמה הזו מסדר היום.

אופיר פינס-פז: מפעל הפיס הוא ארגון שקיבל זיכיון ממדינת ישראל, יש לו זכות קיום והוא קיבל מנדט לעשות את שלו.

אופיר פינס-פז: אם יש קשיים במקומות אחרים, צריך לטפל בהם.

אופיר פינס-פז: לא זו הדרך להגדיל את הכנסות מפעל הפיס.

אופיר פינס-פז: עשו את עבודתכם נאמנה, קבלתם מנדט, אל תרחיבו אותו.

אופיר פינס-פז: תפסת מרובה לא תפסת ובעניין הזה אתם הולכים לדעתי לדרך לא נכונה.

שלום שמחון: תודה.

שלום שמחון: חבר הכנסת יחיאל חזן, אני מבקש ממך להתאפק כדי שנשמע קודם את מפעל הפיס.

1028: אדוני היו"ר, בכל הישיבות שומעים קודם כל את חברי הכנסת ולאחר מכן שומעים את הנציגים.

1028: אם אתה רוצה שאני אגש לוועדה ואתה תמתין עד שאחזור, אין לי בעיה.

שלום שמחון: אני אמתין לך הרבה יותר ממה שאתה חושב.

שלום שמחון: אני מציע שתשמע את מפעל פיס.

1028: פה מדברים על איך לעשות כסף, אני הולך לוועדה אחרת כדי לדאוג להפסיק את הקיצוצים.

דוד גלס: הוא אומר שיכול מאד שאחרי שחברי כנסת יאמרו את דברם, יכול להיות שאפילו נציג מפעל הפיס ישתכנע.

שלום שמחון: בבקשה יו"ר הנהלת מפעל הפיס מר כצנלסון, בהזדמנות זו אני רוצה לברך אותך על כניסתך לתפקיד.

שלום שמחון: זו ההופעה הראשונה שלך בוועדה ואנחנו מאחלים לך הצלחה, ושהשנים שלך יהיו שנים פוריות עם הרבה כיתות לימוד, עם הרבה מגרשי ספורט ועם הרבה תרומה חברתית למען החינוך במדינת ישראל.

שמעון כצנלסון: תודה רבה, אני לא בטוח שאני יכול לשכנע מישהו אבל אני רוצה להציג את העמדה של מפעל הפיס, ולהגיד את האני מאמין שלי בעניין.

שמעון כצנלסון: דבר ראשון אני חושב שזה הרע במיעוטו, זה לא אומר שאנחנו מתים על קזינו אבל אנחנו אומרים שקזינו כבר נמצא אם אתם רוצים ואם לא, אבל הוא לא חוקי.

שמעון כצנלסון: הקזינו מגלגל 14 מיליארד שקל של השוק השחור שנמצא במדינת ישראל.

שמעון כצנלסון: כל ההכנסות של מפעל הפיס בשנה הוא 3 מיליארד.

שלום שמחון: בקזינו יש רק שוק שחור?

שלום שמחון: אין אנשים אחרים?

שמעון כצנלסון: לא שוק שחור, בלתי חוקי.

שמעון כצנלסון: הכסף הוא בלתי חוקי, כל מה שמחוץ לחוק הוא בלתי חוקי.

שמעון כצנלסון: סביב הקזינו באזור המרכז נמצאים כל אותם דברים שליליים שהזכירו כאן.

שמעון כצנלסון: אני מרשה לעצמי להפנות את חברי הכנסת לאנשים שעשו דוקטורט על קזינו, עשו מחקרים על קזינו.

שמעון כצנלסון: יש אנשים בחו"ל שעשו דוקטורט על הקזינו והם אומרים מה טוב מה רע ואיפה זה נמצא.

שמעון כצנלסון: מבחינתנו יש שני דברים שאנחנו רוצים לומר כאן, דבר ראשון שמפעל הפיס השקיע את כל רווחיו לציבור ולקהילה במדינת ישראל.

שמעון כצנלסון: בעשר השנים האחרונות מפעל הפיס השקיע 6 מיליארד שקל בתחום חינוך תרבות רווחה וספורט.

שמעון כצנלסון: מכל הרווחים אנחנו לא משאירים שום דבר.

שמעון כצנלסון: דבר שני, הצענו להקים את הקזינו בשני מקומות, האחד זה אילת כי אנחנו חושבים שיש שם תיירים ואנשים שמגיעים במיוחד לקזינו, ומקום שני זה מצפה רמון.

שלום שמחון: אתה מדבר על זה ש- 14 מיליארד שקל בשנה זה היקף של מה שמסתובב כרגע בקזינו בישראל.

שלום שמחון: נניח שהיה קזינו חוקי, כמה מהסכום הזה היה מופנה לטובת המטרות שדיברנו עליהם קודם.

שמעון כצנלסון: קשה לי להגיד - - -

דוד גלס: אבל אמרת שעשו דוקטורט בנושא הזה, מי שעושה דוקטורט לא יודע להשיב על שאלות כאלה?

שמעון כצנלסון: זה לא דוקטורט שעשו על מדינת ישראל אלא על קזינו בהולנד ובאוסטריה.

שלום שמחון: במפעל הפיס נדמה לי ששליש הולך לפרסים ושני שליש הולכים למטרות אחרות, מה המושגים של המספרים שאנחנו מדברים עליהם?

שמעון כצנלסון: ההכנסה של מפעל הפיס זה 3 מיליארד ש"ח, 64% הולך לפרסים.

שלום שמחון: כמה מתוך הסכומים שאתה מדבר עליהם ילכו לטובת מטרות רווחה?

שמעון כצנלסון: אותה פרופורציה, אנחנו רוצים לתת את כל הרווחים.

שמעון כצנלסון: אני רוצה 20% מכל הכנסות, אם ההכנסות מהקזינו של יריחו זה מיליון דולר ביום, תעשו את החשבון.

שמעון כצנלסון: דבר נוסף שרציתי להגיד, מלבד זאת שהקזינו בניהול של מפעל הפיס יחזיר את 100 אחוז הרווחי, הוא יעשה את מה שקורה במדינות אחרות כמו הולנד קנדה אוסטרליה ושוודיה ששם מופעל קזינו על ידי הלוטורי הלאומי של המדינה.

שמעון כצנלסון: הנושא שכולכם דברתם עליו הוא הגבלת גיל הכניסה, דבר שני זה הגבלת רשויות פעולה דבר שלישי זה הגבלת הימור ודבר רביעי זה כניסה עם תעודה מזהה.

שמעון כצנלסון: מה שדברתם זה בדיוק אותו דבר, אם הכניסה תהיה בתעודה מזהה אז אנשי מצפה רמון לא יכולים להיכנס.

שמעון כצנלסון: אם זה החוק הם לא יכולים להיכנס וכך לא יהיו אימהות ולא ילדים.

שלום שמחון: אומר חבר הכנסת פז שזה לא פותר את הבעיה של הקזינו הבלתי חוקי כיוון שיש חלק גדול של האוכלוסייה שלא רוצים להיכנס עם תעודה מזהה.

שמעון כצנלסון: לפי מה שידוע לנו, גם בקזינו הבלתי חוקי יש מספיק אנשים שרוצם ללכת לקזינו החוקי וזה מפריע להם ללכת לקזינו בלתי חוקי ולכן הם נוסעים גם רחוק.

דוד גלס: אתה לא אומר שזה "מים גנובים ימתקו" שזה לא חוקי זה יותר טעים מקזינו חוקי.

שמעון כצנלסון: פעם זה היה אחרי הוילון היום זה בכלל בלי וילון, אנחנו מכירים את זה בתל-אביב וגם המשטרה מכירה את זה.

שמעון כצנלסון: היא פותרת בעיה של אחד ויש 10 שפותחים.

שמעון כצנלסון: כל זמן שאין מקום אלטנרטיבי חוקי אז האנשים ילכו למקומות לא חוקיים וזה קורה בכל דבר.

שמעון כצנלסון: אנחנו מדברים שבקזינו בניהול מפעל הפיס לא יהיה אשראי, זה אחד הבעיות של הקזינו, לא תוכל לשחק על הבית, אם באת עם 100 ש"ח אתה גומר את ה- 100 ש"ח וללכת הביתה.

דוד גלס: אתה יכול למנוע ממני להיכנס עם 40,000 דולר.

שמעון כצנלסון: אם יש לך את זה אני לא יכול למנוע אבל אני יכול למנוע ממך לשים את ה- 40,000 דולר כי יש הגבלה של הסכום שאתה יכול להמר.

דוד גלס: מכרתי את ביתי קיבלתי 150,000 דולר, אחרי לילה גמרתי את כל הכסף.

שמעון כצנלסון: אתה לא יכול כי אנחנו מגבילים את סכום ההימור.

דוד גלס: מה ההגבלה?

שמעון כצנלסון: הצענו כמה דברים אבל אולי אני אסיים קודם.

שמעון כצנלסון: הצענו שזה יהיה כמו בהולנד, שאנשים בלתי רצויים לא יוכלו להיכנס לקזינו, אנשים שגרים באותו מקום לא יוכלו להיכנס לקזינו והצענו שגם באותו קזינו לא יהיה אשראי ולא אפשרות - - -

אופיר פינס-פז: אתה יודע שבשבוע שעבר סגרו את הקזינו בשווייץ.

שמעון כצנלסון: אנחנו מציעים שבכל דבר כזה יהיה מפקח שלנו בדימוס של שופט.

שמעון כצנלסון: אם לא תעשה את זה האנשים יהמרו במקום אחר, ההיסטוריה של הימורים באה מהכוהנים.

אברהם רביץ: בשביל להקריב קורבן אני מרשה לך להקים קזינו.

דוד גלס: אבל בתנאי שזה יהיה בידי כוהנים ולוויים.

שמעון כצנלסון: הצענו גם שחלק מהרווחים ילכו לטיפולים במכורים.

דוד גלס: אדוני היו"ר, אני מתקומם, מה שהם עושים זה להזריק לי הרואין ובכסף ששילמתי להם הם יגמלו אותי.

דוד גלס: עד עכשיו הייתי מוכן לשמוע, אני לא מוכן לשמוע את זה יותר, תמחק את זה מהפרוטוקול כי זה ציני, זה זלזול בבן אדם.

דוד גלס: מה אתה רוצה לעשות מהמדינה הזו?

אופיר פינס-פז: אתה מבין למה אני רוצה אותך במפלגת העבודה?

דוד גלס: אני מבין שאתה מאתגר את המשטרה בהלבנת כסף על הון שחור, אבל את מי אתה מאתגר.

שלום שמחון: אחרי האמירה של חבר הכנסת פז אתה יוצא טוב מהעניין, תן לו לסיים.

אברהם רביץ: אני מוכרח לשאול שאלה תמימה לפני כן, האם זו עמדה שהתגבשה והתקבלה במפעל הפיס, ואם כן, מה מעמדה של מפעל פיס בעניין הזה?

אברהם רביץ: או שזו עמדה של אדוני, וזה לגיטימי בעיני?

אברהם רביץ: האם ישבתם חקרתם והגעתם למסקנה שמדינת ישראל צריכה קזינו.

אברהם רביץ: מי אתם בכלל?

אברהם רביץ: מי נתן לכם את הסמכות לדון בעניין.

שלום שמחון: תן לו לסיים, אני מניח שלא כך עומדים הדברים.

שמעון כצנלסון: אתם יכולים גם לא להסכים עם דבריי, רק תנו לי לסיים.

שמעון כצנלסון: כשדברתי על מכורים התכוונתי למכורים לסמים ואני חושב ששם חסר את הכסף וצריך לתת לזה את הכסף, אז אם הייתם שומעים עד הסוף, היה בסדר.

אברהם רביץ: אני חושב שאלה שקונים סמים צריך לשים חלק מהכסף כדי לגמול את משחקי הקזינו.

שמעון כצנלסון: דבר שני, חשבנו שאפשר לתת כסף מהרווחים ליום לימודים ארוך, להזנה בבתי ספר, ללימודי חינם באוניברסיטאות.

שמעון כצנלסון: אנחנו גם חושבים שצריך לתת כספים להגברה - - -

שלום שמחון: מפאת הכבוד, ומר כצנלסון ואני עדיין לא חברים באותם גופים פוליטיים, בואו נאפשר לו להשמיע את דברו, הוא חדש בתפקידו, הוא נכנס לעבודה מכינה שאותה הכין איש מפלגתו של חבר הכנסת פז ושלי.

שמעון כצנלסון: חשבנו שצריך להשקיע כסף להגברת פעולה של המשטרה בתחום הקזינו הבלתי חוקיים.

אברהם רביץ: זה צודק, כדי שיבואו לחוקי.

שמעון כצנלסון: חשבנו שזה ייתן 2000 מקומות תעסוקה במצפה רמון ובגלל זה חשבו על מצפה רמון.

אברהם רביץ: אין לו 2000 תושבים במצפה רמון.

שלום שמחון: מר כצנלסון, אנא אל תענה לקריאות הביניים אלא תמשיך לקרוא מהנייר שלפניך.

אברהם רביץ: תן לו להשתפשף בעבודת הכנסת.

שמעון כצנלסון: אחד הדברים הוא פיתוח כלכלי אם אנחנו רוצים או לא, אלו עובדות בשטח, ראו את זה בעיירות הקטנות בהולנד.

שמעון כצנלסון: אנחנו חושבים שהכסף שהולך לטמיון היום, אותם 14 מיליארד, חלק גדול ממנו אפשר להביא להשקעה חוקית וזו תהיה גם השקעה בתחום מדינת ישראל תחליט עליה.

שמעון כצנלסון: כתשובה לשאלתך, לא אני הכנתי את זה, אני בסך הכל חודש בתפקיד.

שלום שמחון: אתה פטור, מלאכתם של צדיקים נעשית בידי אחרים.

אברהם רביץ: אבל מי החליט ובאיזה סמכות?

שמעון כצנלסון: רציתי להגיד שאת כל הדברים שתרצו לדעת הכל פתוח במפעל הפיס, יש לנו את המאמרים והסקרים והסקר הזה פורסם גם בעיתון.

שמעון כצנלסון: משפט אחרון, רציתי להגיד מפעל הפיס לא עשה את זה על דעת עצמו, הייתה בקשה של משרד ראש הממשלה להכין את העבודה.

אברהם רביץ: שוב יצחקי.

שלום שמחון: מה שאמר מנכ"ל מפעל הפיס, אנחנו לא החלטנו אם יהיה קזינו או לא, אנחנו גם לא אלו שמחליטים, אבל אמרנו שאם הולך להיות קזינו בישראל, אם תהיה החלטה כזו, אז אנחנו מבקשים לעשות את זה כגורם שבסופו של דבר משקיע את מיטב כספו בפעולות חשובות בגבולות מדינת ישראל במוסדות חינוך ורווחה.

דוד גלס: אפשר גם שחברה פרטית תעשה את זה, גם בלי כסף.

1028: אדוני היו"ר, חבריי חברי הכנסת, אני פונה קודם כל לידידי ומברך אותו על התפקיד החדש.

1028: ברכתי אותך בוועדת הכספים ואני מברך אותך עכשיו כאן בוועדת הכלכלה.

1028: הפעם תרשו לי לחלוק על חברי היקר, שזה במקרה יו"ר מפעל הפיס, שבשנים עברו היה לנו הרבה ניסיון מוניציפלי וידידי שמעון, לפני שהגיע להיות יו"ר מפעל הפיס, היה ממונה על אגף הרווחה באשדוד, שהיה אגף רווחה ככל המדינה והוא יודע מה הנתונים על הפשיעה על המהמרים והוא עשה עבודה נפלאה ואני בטוח שהוא יעשה עבודה כזו גם בכל תפקיד שייקח על עצמו.

1028: לצערי, לא חשבתי שבתור חבר כנסת אבוא ואדון על נושא פשיעה, אני רואה פה רק שוטרת אחת וחבל שאני לא רואה יותר, חשבתי שנבוא לדון כאן על איך עוצרים את הדבר הזה, איך עוצרים את בתי הקזינו שמתנהלים בבתים או איך שוללים את זה.

1028: אני לא יודע אם מישהו ששומע אותנו בעולם כרגע ורוצה לעלות למדינת ישראל... ואולי אני מגלה סוד שהוא כבר לא סוד, יש היום רשת שבו זמנית כשאתה מופיע פה בטלוויזיה שומעים אותך גם בארצות הברית, אז קבלתי גם טלפונים מארצות הברית על דברים שאמרתי בנאומים - - -

שלום שמחון: אתה חבר כנסת חדש וכבר קבלת, אני כזה ותיק ועוד לא קבלתי.

שלום שמחון: ..

שלום שמחון: הדגש הוא על החדש.

1028: אני רוצה להודות לך על איך שהגנת עלינו היום בטלוויזיה, לצערי תמיד מאשימים את חברי מרכז הליכוד ובכל זאת יש גם אנשים טובים אז אני באמת מודה לך על ההגנה שנתת היום בבוקר.

1028: אני רוצה להמשיך ולומר שאותם האנשים שנמצאים בגלות, אנחנו מצפים שיעלו למדינת ישראל, כמו שאני עליתי למדינת ישראל בשנת 69 דרך עלית הנוער בבריחה באמצע הלילה ואיזה גאווה הייתה לעלות לארץ ממרוקו ומיד שנחתי נישקתי את אדמת מדינת ישראל, ועל מה מדברים היום, על הקמת קזינו חוקי, הקמת קזינו שאנחנו שומעים בעולם איך אנשים מאבדים את רכושם ביתם ואת כל הכספים שיש להם.

1028: שאל ידידי חבר הכנסת טל את שמעון מה אם באים רק עם 100 ש"ח אז אני רוצה לומר לך שביקרתי פעם בקזינו, לא כדי לשחק אלא כדי לשתות כוס קולה ולהסתכל.

אברהם רביץ: הקולה שם אחרת?

1028: זה בגלל הסקרנות, ואני רוצה לומר לכם שבאים לשם עם כרטיסי אשראי, ואני מוכן להתלוות לראש עיריית אילת, שהוא חבר יקר שלי, לתוך האוניות בלב ים - - -

שלום שמחון: אני עדין לא מבין אם אתה בעד או נגד.

1028: אני נגד.

אברהם רביץ: עד עכשיו הוא חשב שאתה בעד, חבל לו על רשות הדיבור.

גבי קדוש: ההימור הזה של חוות הדגים שמזהם את הים - - -

שלום שמחון: זה גם יהיה בסיור.

1028: ראש עיריית אילת שהוא מוצלח בעשייה יתלווה אלינו לכל דבר, גם לדברים האלה.

גבי קדוש: אני מוכן לארח את כל הוועדה.

1028: אני אומר שמי שיכול לגשת ולעלות לאוניות תראו שבאים עם 100, 200 או אלף דולר ואחר כך מתחילים עם כרטיסי האשראי.

1028: חוץ מזה אני אומר שאני לא רוצה לעודד עשירים בארץ שיישאו לשחק פה, הם לא יישארו לשחק פה אף פעם, שילכו לכל המדינות בעולם ושישחקו שם.

1028: אני לא חייב להיות דומה בכל דבר בעולם.

1028: אני רוצה לקחת את הדברים החיוביים והטובים למדינה הקטנה הזו, מדינת ישראל.

1028: אני רוצה לפנות לידידי שמעון במפעל הפיס, אמרת דברים נהדרים וכפי שברכתי אותך בוועדת הכספים, והובלתי את מה שהובלתי שם, שלא ייקחו מיסים ממישהו שירוויח כסף עד 70,000 ש"ח ואני אמשיך לעזור לכם בזה ואמשיך לתת לכם זיכיונות.

1028: אני אוביל יחד אתכם כל דבר שיכול לבוא ולעזור לנו בכל המשימות, ומפעל הפיס עושה את זה בצורה יפה מאד, אני רק לא רוצה לעודד שמפעל הפיס יבנה לי דברים מכספי פשיעה, מאותם כספים של משפחות שלקחו להם את הבתים את הרכבים והכספים והעבודה.

1028: אני רק מבקש, שאנחנו, חברי הוועדה, שאם לא הבנת, אני מתנגד להקמת הקזינו, ולא רק שאני מתנגד, יחד עם חברי חבר הכנסת פינס נוביל מהלך בכל ישיבה ובכל דיון שיהיה שבמקום שנשקיע בהימורים, נשקיע במורים.

1028: אני מתנצל שאני צריך ללכת לוועדה אחרת, אחרת יהיו עוד קיצוצים.

שלום שמחון: תודה, חבר הכנסת חזן בבקשה.

יחיאל חזן: ראשית אני יכול לומר שבשנת 95 חבר הכנסת מאיר שטרית כבר הגיש את החוק להסדרת ההימורים הבלתי חוקיים שקיימים היום במדינת ישראל.

דוד גלס: מאז הוא הגיש שלוש פעמים וזה נפל.

יחיאל חזן: למען הגילוי הנאות, לקחתי את החוק כמו שהוא, אחרי שביקשתי את רשותו, והגשתי אותו מחדש.

יחיאל חזן: הגשתי את החוק כי הגיע הזמן לשים את הדברים על השולחן, חברי דוד, אנחנו כל הזמן מתנהגים כמו בת יענה.

יחיאל חזן: לא יכול להיות מצב כזה שכאשר אתה נוסע ברחוב המסגר ועומד בצומת אלוף שדה, ואתה שואל את השוטר איפה הקזינו, הוא אומר לך איפה לפנות ולמצוא עשרות בתי קזינו, ושם עומדות מכוניות שמקבלים כפרסים, שם מגיעים אלפי אנשים בחודש ומתגלגלת שם תעשייה שלמה והשוטרים לא עושים כלום.

יחיאל חזן: הסיבה שהשוטרים לא עושים שום דבר היא פשוטה, כיוון שיש סדרי עדיפויות אחרות במדינת ישראל.

יחיאל חזן: מצד אחד מערכת החינוך והרווחה משוועות לכסף בטיפול הבעיות של חינוך ורווחה ומצד שני מיליארדי שקלים בשנה מתגלגלים והולכים לידיים של עבריינים לפעולות לא חוקיות ושליליות.

יחיאל חזן: אני לא רוצה לומר לך שאני משחק בבתי קזינו אבל כשהייתי באילת עליתי על ספינה וראיתי מה הולך שם.

יחיאל חזן: זה נכון שאומרים שכאשר מסתיים הכסף אפשר לקבל בכרטיס אשראי, אבל בבית קזינו חוקי יהיה במדינת ישראל אני מניח שעל פי אותה ועדה ציבורית שכבר קמה ב- 95 וכתבה דו"ח שלם ואמרה שצריך להקים קזינו על מנת למגר את התופעה השלילית הזו, וישבו שם הרבה אנשים מכובדים עם ניסיון ואנשים מכל העולם.

יחיאל חזן: האם אנחנו נמשיך ונשים את הראש בחול?

יחיאל חזן: למה אנחנו מיתממים ועושים את עצמנו?

יחיאל חזן: כאשר אותו מתמכר בבית הקזינו הלא חוקי מסיים את הכסף שהביא אתו, הוא הפסיד אותו, מישהו עומד ליד השולחן ושואל אותו אם הוא רוצה 10,000 דולר, והאיש, שרוצה להחזיר את ההפסד, לוקח את הכסף.

יחיאל חזן: מה שקורה הוא שהוא מפסיד גם את הכסף הזה ואחרי יומיים באים אותם קרימינלים לגבות את הכסף שאין לו ולוקחים את העסק.

יחיאל חזן: בבית קזינו חוקי זה לא יקרה.

יחיאל חזן: נאמר פה הרבה ואני יכול לתת הרצאה שעה לא בגלל זה אני מת שיהיה קזינו, אני רוצה שבמדינה שלנו בסופו של דבר יעצרו את התופעה הזו ואם יש משהו שהוא לא חוקי, אז נעשה אותו חוקי על מנת שלפחות נמגר את כל הפעילות העבריינית והשלילית מסביב לעניין הזה.

דוד גלס: גם את הסמים אתה מציע שנעשה חוקיים?

יחיאל חזן: לא הפרעתי לך, תהיה רציני, אני לא מציע שיהפכו את הסמים לחוקיים, ואני פועל במשך שנים ...

יחיאל חזן: אבל יכול מאד להיות שאם יהיה קזינו ויהיה כסף, במקום 20 מיליון ש"ח בשנה לטיפול בתופעה של מלחמה בסמים, יהיה 100 מיליון.

יחיאל חזן: אני מציע שהוועדה הזו תדון בצורה רצינית ותקבל החלטה להמליץ על החוק כיוון שכבר פעם אחת ראינו ועדה ב- 95 שלא קרה כלום מאז ובשנת 95 לא היו בתי קזינו פיראטים בכמות כזו גדולה במדינת ישראל, היו אולי בדירה בחיפה ופעם בשנה קבלו כותרת.

יחיאל חזן: היום יש מאות בתי קזינו וצריך לעצור את הדבר הזה כמו שעצרו את הטלוויזיה הפיראטית, רק על ידי מיסוד החוק של הטלוויזיה בכבלים, וגם כאן יהיה אפשרי.

יחיאל חזן: גם כאשר הלכו להילחם בתחנות הפיראטיות כשהיה חוק, למשטרה לא היה כסף אבל מי שמימן את המאבק של המשטרה באותה תופעה של תחנות פיראטיות היו אותם זכיינים של הטלוויזיה בכבלים ובגלל זה מיגרו את התופעה.

יחיאל חזן: אותו שוטר בא, קיבל כסף בגין יום עבודה שלו מאותם זכיינים של טלוויזיה בכבלים וכך נאבקו בהם.

יחיאל חזן: אני אומר את זה בוודאות כי עסקתי בתחום הזה ואני יודע.

שלום שמחון: כדאי שתתקן את דבריך.

יחיאל חזן: אני מתקן, טעיתי, בצורה מוסדרת, המשטרה פעלה על פי החוק אבל מי שסייע למשטרה בתקציב, מי ששילם בשביל זה אלה אותם זכיינים כשם שהיום, קבלן שהולך לבצע עבודה ציבורית בכביש, אנחנו רואים שם שוטר שמכוון את התנועה, מי שמשלם את היום של השוטר שמכוון את התנועה, על פי רוב זה אותו קבלן שמבקש שיחפרו את הכביש.

דוד גלס: יש לי שכנים מרעישים נורא, אני יכול לסגור עם המשטרה שישתיקו אותם?

שלום שמחון: הוקעתי את העניין, והוא לקח את הדברים בחזרה.

יחיאל חזן: לעצם החוק, החוק בסך הכל מבקש להסדיר את ההימורים, אנחנו לא דנים בחוק איפה יוקמו בתי הקזינו אם זה באילת במצפה או במלון באריאל.

יחיאל חזן: הצעת החוק כבר הונחה ואני מניח שבעוד שבועיים תהיה קריאה טרומית ואני מניח שבתיאום עם הממשלה נביא את זה לדיון בוועדה כי החוק קובע כללים להסדיר את ההימורים.

אברהם רביץ: יש לך הסדר לנמק את הצעת החוק מהצד?

יחיאל חזן: אני מקווה שועדת שרים לענייני חקיקה תאשר.

אברהם רביץ: אני אהיה שם, ולי יש שלוש דקות.

יחיאל חזן: אני בסך הכל אומר שהגיע הזמן לעשות סדר בעניין ההימורים במדינת ישראל ולא לתת לכל הגורמים השליליים ליהנות מאותם כספים.

אברהם רביץ: אדוני היו"ר יש לי שאלה אליך, האם מותר לי, על יד אותו קזינו של מפעל הפיס לפתוח בודקה קטנה של אשראי?

שלום שמחון: אני באופן אישי הייתי מעדיף שתפתח שם דוכן גדול כמו בנמל התעופה בן גוריון להנחת תפילין.

שלום שמחון: אני רוצה לשמוע את עמדת משרד המשפטים ומשרד האוצר, ואחרי זה לשמוע את המשטרה.

אריאלה קלעי: אני אריאלה קלעי ממשרד המשפטים.

אריאלה קלעי: למען הגילוי הנאות, כמו חברי פה מהאוצר, הייתי חברת ועדת גביש.

אריאלה קלעי: אני לא זוכרת שהוועדה המליצה על פתיחת בתי קזינו.

אריאלה קלעי: מה שהוועדה התבקשה לעשות זה שאם הדרג המדיני יחליט, למצוא את הכלים והדרך, איך לעשות את זה.

אריאלה קלעי: למיטב זכרוני היינו צריכים להציע דרך.

יחיאל חזן: יש סיכום, שניתן להקים קזינו בישראל - - -

דוד גלס: ניתן!

דוד גלס: אני מניח שחבר הכנסת חזן לא התכוון להטעות את חברי ועדת הכלכלה אבל כנראה שהייתה בעיה אחרת גם.

לאה ורון: הוועדה גם לא נתבקשה לשקול להעמיד את העניין.

אריאלה קלעי: לגופו של עניין, אני מייצגת את עמדת היועץ המשפטי לממשלה והיועץ המשפטי לממשלה כתב גם מכתב ליו"ר ועדת הכלכלה, אני מניחה שהוא הגיע.

שלום שמחון: לצורך התיקון אני רק אקריא את הכתוב, שהוועדה לא נתבקשה להמליץ על הקמה או אי הקמה של קזינו בישראל אלא לשקול את היתרונות והחסרונות של קיום קזינו חוקי בישראל ואם הדרג הפוליטי יחליט שאכן יש מקום להפעלת קזינו בישראל, כיצד יש לבצע את זה.

דוד גלס: זה דבר אחר לגמרי.

שלום שמחון: לכן אני קורא, אני רק אומר שמי שעובר על הדוח, יכול לראות בקווים מאד ברורים את היתרונות ומה היה קורה לו הייתם צריכים להמליץ.

אריאלה קלעי: אני רק יכולה להגיד לך שלשמחתי זה לא היה תפקידנו.

דוד גלס: מה דעתו של היועץ המשפטי ?

אריאלה קלעי: היועץ המשפטי לממשלה מתנגד להקמת קזינו.

אברהם רביץ: הוא נימק?

אריאלה קלעי: הוא נימק וגם כתב מכתב ליו"ר ועדת הכלכלה שעבר ליושבי ראש אחרים בכנסת.

שלום שמחון: אני לא קבלתי מכתב.

אריאלה קלעי: אני מצטערת, המכתב נכתב ב- 13 לחודש, ויש לי העתק.

לאה ורון: ב- 13 לחודש הוא נכתב?

אריאלה קלעי: הוא גם נשלח.

אריאלה קלעי: אני אחזור על מה שהוא אמר - - -

שלום שמחון: את משנה לי את ההתחלה, כי אם היועץ המשפטי לממשלה מתנגד לזה, הפתיחה שלי, עם הגילוי הנאות, מעט בעייתית.

אריאלה קלעי: הבעתי את דעתו זו גם בישיבה בוועדת חוקה בנושא של הקזינו.

אריאלה קלעי: היועץ סבור שהקמת קזינו תרבה עבריינות במדינת ישראל.

יחיאל חזן: על סמך מה הוא אומר את זה?

שלום שמחון: חבר כנסת חזן, אני מטיח שבאחת הישיבות הבאות יבוא הנה גם שר המשפטים וגם היועץ המשפטי לממשלה.

אריאלה קלעי: הוא חושב שזה ירבה עבריינות סביבתית, שמתפתחת סביב לבתי קזינו, חבר הכנסת פינס הזכיר את זה וגם הוא אומר, שבמדינות במזרח התיכון שהוקם בהם קזינו, לתושבים עצמם לא ניתן להיכנס, ובדרך שבה אנחנו מתנהגים האם אפשר יהיה למנוע מישראלים מלהיכנס לקזינו.

אברהם רביץ: בכלל לישראלים או לאנשי מצפה רמון?

אריאלה קלעי: היועץ חושב שהקמת בתי קזינו תאפשר לאנשים שהיום לא הולכים לקזינו מפני שהוא לא חוקי והם חוששים מהעניין הזה, כן ללכת לבתי קזינו.

דוד גלס: שזה ירחיב את התופעה השלילית.

שלום שמחון: זאת אומרת שעמדתו של היועץ היא שלילית אבל זה לא אומר דבר לגבי החלטת ועדת השרים לחקיקה ומה תהיה עמדתו של שר המשפטים לנושא הצעת החוק.

אריאלה קלעי: נכון.

דוד גלס: אבל הוא אומר שזו תכלית לא ראויה.

דוד גלס: צריך להבחין אם זו עמדה משפטית או מוסרית ערכית.

שלום שמחון: אני חושב שההגינות של הגברת קלעי אומרת באופן ברור שעמדתו של היועץ המשפטי לממשלה בעניין הזה לא מחייבת את ועדת השרים לחקיקה ובוודאי לא את העומד בראשה.

דוד גלס: אפשר לא להתייחס לעמדה של היועץ המשפטי של הממשלה?

דוד גלס: אנחנו מחנכים פה כל הזמן את הדור הצעיר להתחשב בעמדה של היועץ המשפטי.

דוד גלס: אתה אמור לתמוך בעמדה הזו.

שלום שמחון: הבעיה פה היא לא משפטית.

דוד גלס: זו בעיה משפטית וכמו שאמר חבר הכנסת לשעבר גלס, שזה אולי גם מוסרית ערכית.

דוד גלס: רק מוסרית ערכית.

אריאלה קלעי: היועץ חושב שזה סותר את מה שעומד מאחורי חוק בנושא זה ודבר אחרון שרציתי להגיד שברור שזה נוגד כרגע את חוק העונשין שזה יצריך טיפול בחקיקה אבל מה שרציתי לומר שהיו פסקי דין שקשורים לספינות ההימורים באילת.

שלום שמחון: תודה רבה, אני מבקש לצלם את המכתב של היועץ המשפטי, בדרך כלל אני קורא על מכתים שנותנים לי בתקשורת ורק אחר כך מקבל אותם, במקרה הזה זה הפוך.

שלום שמחון: משרד האוצר בבקשה.

שוקי שי: אני לא מתכוון עכשיו להיכנס לכל השיקולים בעד ונגד הקמת קזינו.

שלום שמחון: אפשר לדעת את עמדתו של שר האוצר?

שוקי שי: כרגע אני לא יכול להתייחס בלי להיכנס.

שוקי שי: ...

שוקי שי: אני חושב שלהגיד סתם בעד או נגד בלי לנתח את כל השיקולים הכבדים גם הערכיים וגם הכלכליים וגם החברתיים בעד ונגד, ואני מבין שאין עכשיו את כל הזמן לזה - - -

עבד-אלמאלכ דהאמשה: אתה יכול להגיד את זה במשפט אחד, עמדת שר האוצר בעד או נגד.

שוקי שי: אני לא יכול להגיד את זה על רגל אחת בלי לפרט בהרחבה את כל השיקולים.

שוקי שי: דבר יחיד שאני יכול להגיד שבמידה ויוחלט להקים קזינו, הגישה שלנו היא שהמפעיל של הקזינו צריך להיבחר באמצעות מכרז ואין לקבוע מראש מי הגוף שיפעיל את זה.

שוקי שי: אני לא יכול להרחיב מעבר לזה, אנחנו בוחנים את כל זה.

שלום שמחון: אני אכוון אותך בשאלה, אני מבין את הרגישות בניכם למשרד ראש הממשלה, והיא ברורה לחלוטין נוכח הדיבורים השונים והזכרנו כבר את יד ימין ויד שמאל.

שלום שמחון: אני רוצה לדעת האם במשרד האוצר רואים חשיבות בפעילות כלכלית של קזינו במדינת ישראל?

שלום שמחון: מה עמדתכם?

אברהם רביץ: מה זה חשיבות כלכלית?

אברהם רביץ: חיובית או שלילית?

שוקי שי: להפעלה של קזינו יש גם שיקולם כלכליים מסוימים, אנחנו מדברים על תוספת של מקומות תעסוקה, יש גם שיקולים אחרים, אבל להתייחס לשיקול אחד מאד ספציפי לא נכון צריך להציג את כל התמונה ועל בסיס כל הנתונים להציג את העמדה שלנו.

שוקי שי: אני אומר שאני כרגע לא ערוך להציג את העמדה בצורה מסודרת.

שלום שמחון: מה עמדתו של הדרג המקצועי באוצר?

שוקי שי: אני לא עונה על השאלה הזו כרגע - - -

דוד גלס: קח בחשבון שאם אתה מתייחס לזה אתה עלול לגרום למשבר בין ראש הממשלה ובין שר האוצר שלך, אל תיתן לך להוביל אותך למקומות הללו.

לאה ורון: לכן הוא אומר כבר פעם שלישית שהוא לא ערוך.

שוקי שי: אני חוזר ואומר שאני יכול לדבר על השיקולים בעד ונגד אבל אני חושב שכרגע זה לא... יש שיקולים נרחבים בסוגיה הזו ואני מקווה שבדיונים הבאים נוכל להציג גם את העמדה שלנו עם כל שיקולים והנימוקים.

עבד-אלמאלכ דהאמשה: איך זה מבחינת תעסוקה?

שלום שמחון: אני מבקש מנציגת המשטרה, לפני שאת מתחילה אני רוצה לשאול שאלה מכוונת, את יכולה לענות כמובן איך ומה שאת רוצה, איך יהיה לכם יותר קל לאכוף את הפשיעה שנמצאת סביב הקזינו, במצב שהוא בלתי חוקי או במצב שהוא חוקי?

אברהם רביץ: זו שאלה מאד מדריכה.

אברהם רביץ: אל תתחשבי בשאלה הזו.

דוד גלס: וזה בניגוד לשאלה שיו"ר הוועדה שואל את נציגי האוצר.

עבד-אלמאלכ דהאמשה: צריך לצאת מנקודת הנחה שהפשיעה קיימת.

אברהם רביץ: לך יש בעיה, אם אתה תתנגד לקזינו, כולם יגידו שאתה רוצה ייסעו ליריחו.

עבד-אלמאלכ דהאמשה: אז לא כדאי להתנגד?

אברהם רביץ: אתה בכלל דתי.

עבד-אלמאלכ דהאמשה: זה נקרא "חרם".

שלום שמחון: נמצאת פה סגן ניצב שיודעת לענות לבד והיא לא תענה על מה שהיא לא רוצה לענות.

אורית היימן: במשטרה אנחנו אומרים לבחון כיצד קזינו חוקי ישפיע גם על תופעת ההימורים הבלתי חוקיים וגם על תופעות הפשיעה הנלוות.

אורית היימן: אני רוצה לתת כמה נקודות שעלו בהיבטים שונים במהלך הדיון.

אורית היימן: דבר ראשון אנחנו מדברים על תופעה חברתית רחבה שיש לה ביקוש רב וברגע שיש ביקוש רב יהיה מי שיענה על ההיצע.

אורית היימן: אפשר להשוות את זה לתופעות אחרות.

אורית היימן: יחסית לתופעות פשיעה אחרות יש לתופעה הזו לגיטימיות חברתית.

אורית היימן: מה שאנחנו רואים בשנים האחרונות זו התרחבות של תופעת ההימורים הבלתי חוקיים ומעבר להתרחבות התופעה אנחנו רואים שההימורים הבלתי חוקיים הפכו לאבן שואבת לכל המאבקים בין ארגוני הפשיעה.

אורית היימן: אלו לא סיסמאות כי העבריינים גילו בהימורים הבלתי חוקיים מקור הכנסה מאד משמעותי ובחלק גדול מהמקרים ההימורים החליפו עסוקים עבריינים אחרים.

אורית היימן: כשאנחנו באים לבחון את התופעה אנחנו צריכים להבין, וגם לא קיבלתי עמדה רשמית מהי התכנית שעומדת על הפרק.

אורית היימן: האם התכנית היום היא להתחיל קזינו אחד, חמישה בתי קזינו?

אורית היימן: ההתייחסות היא כזו - - -

אברהם רביץ: כדאי שתרשמי לפנייך את חוק יסוד חופש העיסוק, הוא יעזור לכם, שלא לדבר על כבוד האדם.

שלום שמחון: סליחה שאנחנו מפריעים לך אבל אני רוצה להתייחס למה שאת אומרת - - -

אורית היימן: אני רק אסיים את המשפט, אם תהיה תכנית מגובשת, אפשר יהיה לבסס את ההתייחסות שלנו יותר.

אורית היימן: אנחנו מעריכים שהקמת בית קזינו חוקי, לא תפחית את ההימורים הבלתי חוקיים ולא את הפשיעה הנלווית.

אורית היימן: הוזכר פה הנושא של הלבנת הון, זיופים ועוד.

אורית היימן: ההערכה הזו מתבססת גם על סמך מה שאנחנו רואים בשנים האחרונות במדינת ישראל כאשר היו הימורים הן ביריחו והן בחו"ל ובארץ ההימורים היו לא חוקיים ואפשר יהיה לפרט את זה רק שהזמן לא עומד ברשותי.

שלום שמחון: אמרת פה שתי אמירות חשובות ללא ספק, ואני חושב ששומעים אותם בפעם הראשונה, אני רוצה לשאול את שאלת ההמשך, נתבקשתם לישיבה של יום להגיד את עמדתם גם לגבי המצב הקיים, האם הייתם מעדיפים במשטרה שתהיה הכשרה של המצב הקיים?

שלום שמחון: המצב הקיים קיים, אתם אוכפים אותו או לא אוכפים אותו, זו עובדה.

שלום שמחון: השאלה היא אם המשטרה תמליץ בעתיד או מתישהו, להכשיר את המצב שקיים היום בגוש דן, של עשרות בתי קזינו?

דוד גלס: אדוני זו לא שאלה למשטרה אלא שאלה לפוליטיקאים כאן בבית הזה.

דוד גלס: הפוליטיקאים והמדינאים בבית הזה צריכים להחליט מה מדינת ישראל רוצה.

דוד גלס: הם מבצעים מה שאתה מחליט פה.

אברהם רביץ: השאלה מה המשטרה רוצה לעשות בכלל.

אברהם רביץ: אם היא רוצה לעבוד או לא.

שלום שמחון: זו גם שאלה.

אורית היימן: אני חושבת שעניתי על השאלה, אני רוצה להגיד שמבחינת המשטרה יש התמודדות בתופעת ההימורים הבלתי חוקיים בצורה מאד מסיבית בגלל הניתוח של מה שקורה בשוק הפשיעה בשנים האחרונות.

אורית היימן: אם אנחנו מסתכלים על הכלים המשטרתיים כמו פתיחת תיקים, פשיטות על בתי הימורים וקזינו, והקמת ועדה שהורה עליה המפכ"ל והיא אמורה לסיים את דיוניה ולהציע מודל טיפול אחיד בימים אלה.

אורית היימן: כל זה מורה שהמשטרה רואה את תופעת ההימורים כתופעה שמחייבת טיפול מסיבי.

שלום שמחון: אני אומר את זה כי בדוח שהוגש ב- 95, הערכת המשטרה הייתה אחרת, והגברת קלעי הזכירה שהייתה חברה בצוות הזה.

שלום שמחון: אז דברו על שני היבטים חברתיים, אחד זה פשיעה נלוות והשני זה תופעות של התמכרות להימורים.

שלום שמחון: כותבת הוועדה באותה תקופה, שעל התופעה הראשונה, כלומר על הפשיעה הנלוות ניתן להתגבר, להערכתנו ולהערכת המשטרה.

שלום שמחון: זה מצוין בדו"ח שהגברת קלעי הייתה חברה בו, ונאמר פה שאפשר לעשות את זה על ידי הקצאת משאבים דרושים למשטרת ישראל והרשות להסדרת משחקי הימורים, וזאת בנוסף לחקיקה מתאימה וכן הלאה.

שלום שמחון: אז אני שואל, האם מאז, שאנחנו יודעים שהתגברה התופעה של בתי הקזינו הבלתי חוקיים, תופעה שקשה כנראה לאכוף אותה, האם הערכת משטרה מאז הדו"ח השתנתה?

אורית היימן: הדוח נכתב ב- 95 ודברים השתנו מאז.

אורית היימן: דבר שני, כשאנחנו מדברים על פשיעה נלוות, אנחנו מדברים על פשיעה בשני מישורים, במישור שסביב בית קזינו חוקי, אם הוא קם, ובמישור של תופעות פשיעה נלוות שלא קשורות עקרונית ספציפית למיקום.

אורית היימן: אם הזכרתי קודם את הלבנת ההון, זה לא קשור למיקום הפיזי של בית הקזינו.

שלום שמחון: התמקדתי בהערכת המשטרה ב- 95 כי על הפשיעה הנלוות אפשר להתגבר, האם היום אתם אומרים שאתם לא יכולים להתגבר על הפשיעה הנלוות, זה בעצם מה שאת אומרת?

שלום שמחון: האם ההערכה שלכם השתנתה?

אורית היימן: אני חושבת שבשנים האחרונות השתנו מספר היבטים בשוק הפשיעה שראוי להתייחס אליהם היום שוב.

מירי חושן: שמי מירי חושן ממשרד התיירות ואני מבקשת להביא את עמדת משרד התיירות.

מירי חושן: שר התיירות מתנגד כמובן להקמת קזינו - - -

אברהם רביץ: מה זה "כמובן"?

מירי חושן: מכל הנימוקים שהועלו פה מחברי הוועדה כך שאני לא מוצאת לנכון - - -

אופיר פינס-פז: זו הסיבה היחידה שהוא ראוי להיות שר התיירות.

שלום שמחון: אני חייב לומר להגנתו של חבר הכנסת בני אילון, שר התיירות היום, שלפני שבוע הוא הופיע בוועדת הכלכלה של הכנסת והציג מאמץ גדול מאד מבחינתו לתקוף את עניין התיירות בהרבה מאד זוויות, מעבר לעניין של התיירות בשטחים, שאני כמובן לא חושב שהיא תורמת, אבל זה לא קשור לעניין.

שלום שמחון: את לא עובדת חדשה במשרד התיירות, אני רוצה לדעת האם העמדות של השרים הקודמים במשרד התיירות היו דומות לעמדות של השר נוכחי?

אריאלה קלעי: עוזי ברעם היה שותף להקמת הוועדה.

מירי חושן: בתקופה של שר התיירות לשעבר ברעם, הוקמה הוועדה, עד כמה שאני זוכרת, הבעיה הובאה בפני חלק מהשרים, זה לא תמיד עלה מחדש על הפרק.

מירי חושן: למיטב זכרוני, כבוד הנשיא קצב התנגד לנושא של תת התרבות העבריינית של תופעות העבריינות הסביבתית.

מירי חושן: המידע שאספנו במשך שנים, גם בצורה לא פורמלית, כמו למשל שהועלתה פה טענה שמקומות מסוימים בעולם שאין בכלל עבריינות סביב בתי הקזינו בעיר - - -

שלום שמחון: אני שואל בהיבט של התיירות.

שלום שמחון: זה יקטין את התיירות היוצאת?

שלום שמחון: האם זה יביא יותר תיירים לארץ?

שלום שמחון: ייסעו פחות לטורקיה רומניה או בולגריה.

מירי חושן: אתה מדבר על תיירות נכנסת, אם זה יקטין או לא תיירות יוצאת זו לא... המטרה של שר התיירות היא בעיקר לקדם את התיירות הנכנסת לארץ, לא למנוע מישראלים הרוצים לנסוע לארצות אחרות.

מירי חושן: אי אפשר להפריד בין הנושא של תיירות נכנסת לבין אוירה של פשיעה, זה בהחלט לא מוסיף לתדמית הארץ.

עבד-אלמאלכ דהאמשה: האם שאלת המיקום נשקלה במשרד התיירות?

שלום שמחון: תודה, ראש מועצת מצפה רמון בבקשה.

דרור דבש: כולם התחילו בגילוי נאות ולכן גם אני, מעולם לא הייתי בקזינו וגם לא אהיה בעתיד בקזינו.

דרור דבש: אבל אני רוצה להגיד לחברי הכנסת ולידידי דוד טל שדיבר על חזונו של בן גוריון שהוא מתהפך בקברו, מי שמנהל את המדינה היום זה לא ראש הממשלה לא השרים ולא אתם חברי הכנסת, זו חבורה של פקידי האוצר שרואים את התקציב של מדינת ישראל, אין להם חזון והם לא רואים קדימה.

דרור דבש: הגשנו תכניות גדולות מאד שיכלו לעשות את מצפה רמון עיר תיירות גם בימים האלה של המשבר התיירותי וגם בלי הדברים האלה.

דרור דבש: אבל יום אחד, דווקא כשראש הממשלה שלנו, של מפלגת העבודה, מר אהוד ברק ובייגה שוחט שר האוצר זרקו לחלל האוויר את רעיון הקזינו, התחלתי לאט להפנים את זה נוכח זה שבעצם שום השקעות לא יהיו במדינה.

דרור דבש: גם פרוייקטים מאד גדולים שמציעים היום, עצרו את כולם בימים אלה.

דרור דבש: אם אני מסתכל כרגע על 400 תושבי מצפה רמון המובטלים, אין לי להם שום תקווה לעתיד, שום חזון למה הולך להיות, כי שום דבר לא יקרה, אז לצערי הקזינו יכול להועיל.

שלום שמחון: הקזינו זו ההצלה היחידה של מצפה רמון?

דרור דבש: לפי מה שאני רואה 40 שנה אחורה, ואם אני מסתכל קדימה, אני לא רואה שמדינת ישראל שמה השקעות לעוד 20 שנה, שעוד 20 שנה ירוויחו עם פרוייקטים אדירים של מצפה כוכבים והמכתש ושדה תעופה, הם עוצרים כל דבר היום.

דרור דבש: הקזינו יכול להכניס הרבה מאד כסף.

דרור דבש: שנה שעברה פרסם משרד התיירות שקרוב ל- 60,000 איש יצאו בארבעה חודשים ממדינת ישראל לורנה בודפשט פראג, להמר בכל המקומות האלה, כסף ישראלי שיוצא החוצה.

דרור דבש: כך הם יבואו לארץ ויהמרו גם באילת וגם במצפה רמון.

דרור דבש: בעקבות היוזמה של מר אהוד ברק, ראש הממשלה לשעבר ובייגה שוחט, ישבנו במצפה רמון ועשינו דיון עם התושבים.

דרור דבש: הישיבה התקיימה במתנ"ס והגיעו כל התושבים והביעו דעתם, מולי ישבו כל מיני גורמים ירוקים וחבר'ה אחרים וכולם אמרו שאולי בכל זאת עם הקזינו העסק יתמלא.

דרור דבש: זה עלה להצבעה במליאת המועצה והם הצביעו בעד ברוב כמעט מוחלט.

דרור דבש: לגבי כל התופעות שהזכירו פה, הקזינו במדינת ישראל הוא לא חוקי וכשיש משהו לא חוקי אנשים גומרים שם את החיים שלהם ויש אשראי והלוואות ושוק אפור.

דרור דבש: אני אומר שאני בעד קזינו של מפעל הפיס כי כשניסיתי ללמוד את העניין מהצד הזה, הבנתי שהתנאים שמפעל הפיס עומד להפעיל אותם הם התנאים ההגיוניים היחידים שהייתי מסכים לקזינו אצלי.

דרור דבש: אני לא רוצה לחזור על מה ששמעון דיבר אם זה בנושא האשראי, בנושא של גיל מי ייכנס ובעיקר על מאיפה הכספים.

שלום שמחון: אני רוצה להיות הגון ולומר שאם ממשלת ישראל, לא משנה הקודמת של ברק זו שלפניה או שאחריה, חושבות שהדבר היחיד שיציל את מצפה רמון זה הקזינו זו תעודת עניות לממשלה ואני אומר כאיש כלכלה.

דרור דבש: נכון, וכאנשי ציבור אני פונה אליכם, אני אומר לכם שאפשר לעשות כלכלה אחרת במדינת ישראל ובטח במצפה רמון עם המשאבים שיש לה - - -

שלום שמחון: אז להגיד ההפך, שאם יהיה קזינו כדאי שיהיה במצפה רמון, אבל לא שזה הדבר היחיד שיציל את מצפה רמון.

דרור דבש: כל אלה שאומרים שקזינו יביא רק פשע, אני אומר לכם שרק השבוע מכרנו שבעה מגרשים בשכונת בני ביתך שמעולם לא היה להם ביקוש, למעלה מ- 150 איש רוצים לגור במצפה רמון, אני יושב יומיום עם יזמים, מאז שדברו על קזינו, יש לנו שטחי מלונאות של 2500, 3000 חדרי מלון שעד היום לא היה להם ביקוש ופתאום כולם רוצים.

ערן בראבי: שמי ערן ואני היועץ המשפטי במועצת מצפה רמון, בניגוד לאחרים, באחד בגלגולים שלי עבדתי באנגליה בתור דילר.

ערן בראבי: עבדתי בקזינו חוקי באנגליה כדילר משך כמעט כשנה, סביבי לא היו עבריינים ולא הייתה פשיעה.

ערן בראבי: זה היה באנגליה בעיר קטנה, בלוטון היו שם שני בתי קזינו שעבדתי באחד מהם, וכל סיפורי האימה שמספרים שיש סביב זה אולי היו קיימים במקומות אחרים אבל באנגליה זה לא קיים.

ערן בראבי: לכן רציתי להפריך - - -

שלום שמחון: ברשותך, אני רוצה לאפשר להרצל לדבר, בחור צעיר אחרי התמכרות להימורים.

הרצל נחשון: הייתי מדבר הרבה אבל לצערי אני חייב להגיע לבאר שבע לטפל בעוד בחור.

הרצל נחשון: הייתי מכור במשך כחמש שנים מגיל 17 התמכרתי להימורים.

הרצל נחשון: הפסדתי כ- 270,000 ש"ח בהימורים ואני פונה אליך מר שמעון, אני מנסה לעכל את מה שאמרת ואני לא מצליח.

הרצל נחשון: אמרת שבכסף שנרוויח נוכל לטפל במכורים לסמים, אני לא מצליח להבין את מה שאמרת, זה הדבר הכי מצחיק ששמעתי.

הרצל נחשון: אני אישית רציתי להתאבד והגעתי למצב שלא רציתי לחיות יותר, אני היום בן 23.

דוד גלס: אתה יכול לומר לנו איך זה השפיע על המשפחה שלך?

הרצל נחשון: התנתקתי מהמשפחה ומהחברים, הייתי אדם בודד חייתי ברחובות ורק רציתי למות.

שלום שמחון: הימרת בארץ?

הרצל נחשון: כן, בבתי הימורים לא חוקיים.

הרצל נחשון: גם לגבי מפעל הפיס, עם כל הכבוד להם, אני מסתובב הרבה ברחובות כדי לטפל במכורים, יש את הקטע של מעל גיל 18 ומעלה בכרטיסי ההימורים וזה לא תופס בשטח.

הרצל נחשון: יש מדבקה, אבל לא שמים לזה, את כל החיש גד והאחרים מוכרים גם לנערים.

הרצל נחשון: כמו שאמרתי בכתבה זה יתרום אולי למשרדי הממשלה אבל לא לפועל הפשוט שימנע אוכל מילדיו.

דוד גלס: אל תגיד לי מה אתה עשית, אבל אתה סבור שמי שמתמכר יכול לרדת לרמה נמוכה, יכול לגנוב - - -

הרצל נחשון: הכל.

הרצל נחשון: אני גנבתי רימיתי וגדלתי כילד טוב מבית דתי.

אופיר פינס-פז: איך הגעת לזה?

אופיר פינס-פז: איך ילד בן 17 מבית טוב מגיע להימורים.

הרצל נחשון: הלכתי לשתות כוס קפה עם חבר במועדון הימורים והתמכרתי.

יחיאל חזן: כמה זמן אתה לא מכור?

הרצל נחשון: שנה וחצי.

שלום שמחון: תודה ראש עיריית אילת בבקשה.

גבי קדוש: אני לא באתי לשכנע את המשוכנעים, כי לכל אחד העמדה שלו והנקודות שהוא מאמין בהם.

גבי קדוש: באתי לדבר על אילת ועל קזינו באילת.

דוד גלס: הזמנת אותי היום לאילת להתרשם מקרוב.

שלום שמחון: ולעלות על ספינות ההימורים.

דוד גלס: אני מוכן לעלות.

שלום שמחון: רק לנסיעה לחוות הדגים לא לספינות ההימורים.

גבי קדוש: אין ספק שכל אחד בא ומציג את האני מאמין שלו, קורא סקרים קורא חומר ויוצא לחו"ל כדי לבדוק וללמוד.

גבי קדוש: יש פה חוברת שיש בה התייחסות גם לנושא הפשיעה וגם לנושא השיטה ואיזה קזינו כדאי ומומלץ להקים בישראל.

גבי קדוש: הדו"ח מאד מפורט, וגם נסענו לבתי קזינו בחו"ל לראות את הדברים.

אברהם רביץ: חבר הכנסת שמחון, אולי ניסע לשם לראות.

שלום שמחון: אני בדיוק מארגן את הסיור.

גבי קדוש: תתחילו מאילת, זה הכי חו"ל בארץ.

גבי קדוש: אני גם מבין את החשש ואני מבין את המתנגדים שמעלים בספק, אני מבין את זה וכל אחד צריך לקחת גם את התנאים האלו ולשים אותם על השולחן.

שלום שמחון: אתה נמצא בקשר עם גורמי המשטרה בעיר שלך, אני רוצה לדעת מה הם אומרים לך, קזינו באילת יעלה את רמת הפשיעה מעבר למה שהיא קיימת כיום או ישאיר אותה אותו דבר?

גבי קדוש: באילת יש קזינו חוקי, גורמי המשטרה לא יכולים להשתלט על הקזינו החוקי, הוא בחסות ממשלתית.

גבי קדוש: הספינות הם בחסות ממשלתית.

גבי קדוש: רשות הנמלים היא רשות ממשלתית והם יוצאים ממעגנה של רשות הנמלים.

גבי קדוש: מספיק להיתמם רבותיי, יש קזינו בחסות ממשלתית.

גבי קדוש: הספינות יוצאות ממעגנה שרשות הנמלים גובה 4 דולר על כל ראש שעולה, לא רק על העגינה ועל השירותים שהספינה מקבלת, היא לוקחת פר ראש שעולה להימורים.

דוד גלס: לא יאומן כי יסופר.

גבי קדוש: הקמת ה___ של הנמל באילת מושתת היום על ההכנסות מהקזינו.

דוד גלס: היועץ המשפטי לממשלה יודע על זה?

שלום שמחון: מאחר וכולנו עוסקים בהגינות וגילוי נאות, אז קודם כל היועץ המשפטי יודע את זה ובדיוק כפי שהוא יודע שרשות הנמלים נתנה היתר לחוות הדגים שקדוש מתנגד להם.

שלום שמחון: גם היועץ המשפטי מתנגד לחוות הדגים.

גבי קדוש: בעניין הזה יוצא שמי שעושה דבר לא חוקי הוא הנהנה העיקרי.

גבי קדוש: מי שרוצה לעשות קזינו חוקי לא יכול לעשות כי צריך לעשות את זה לא חוקי.

גבי קדוש: כמו עם חוות דגים מי שרצה להקים חוות דגים לא יכל הוא צריך לעשות את זה לא חוקי.

גבי קדוש: זה דבר שלהערכתי אתם, חברי כנסת צריכים לשים על השולחן.

גבי קדוש: האם לתת את הלגיטימציה למונופולים לא חוקיים, כי זה מונופול לא חוקי, גם חוות הדגים וגם הקזינו.

גבי קדוש: לא לכל אחד יש את האומץ להפר חוק.

גבי קדוש: העמדה שלנו היא עמדה שיש להוציא את הנושא הזה למכרז, כי רק היציאה למכרז זו הכנסה, לגבי הזיכיון אפשר להכניס לקופת המדינה העירייה וכמובן לכל מה שנאמר פה קודם, למעלה מ- 200 מיליון דולר רק על הזיכיון.

גבי קדוש: אחר כך יש את כל ההכנסות מהקזינו.

גבי קדוש: אילת היום כבר חשופה לכל האלמנטים שדיברתם עליהם כאן.

דוד גלס: אני לא רוצה להכביד במילים ולחזור ולומר את מה שאמר חבר הכנסת יהלום וחבר הכנסת פינס וחברים אחרים שדיברו נגד הקזינו.

דוד גלס: אבל מי לנו יותר מהיועץ המשפטי שמורה לנו את דרכנו בנושאים הללו.

דוד גלס: נכון שאנחנו לא צריכים תמיד לקבל את כל דעתו אבל ראה, לא רק היועץ המשפטי, גם שר התיירות גם המשטרה, גם ראש הממשלה.

דוד גלס: בסופו של דבר אנחנו צריכים לשקול זה מול זה את עוצמת הנזק והשחתת המידות במדינת ישראל לעומת הפלוס הכלכלי שיהיה כאן.

דוד גלס: בסופו של יום, מי שירוויח מכך יהיו רק בעלי הקזינו והמדינה תפסיד משום שאותם אנשים שהפסידו את כספם בקזינו, בסופו שלד דבר יצטרכו הבטחת הכנסה וכך בעלי הקזינו ירוויחו והמדינה תצטרך לשלם להם את ההכנסה.

עבד-אלמאלכ דהאמשה: הדיון הזה הוא תעודת עניות מצוינת, איבדנו את החלוציות את הבניה היצירה ואת העבודה והמוסר, ומה יעשה קזינו רק למהמרים ופושעים.

יצחק כהן: יגידו לי כל המצדדים, האם יש קזינו אחד בעולם שהמעטפת שלו היא לא פשע, ופשע מאורגן, אין ולא יהיה.

יצחק כהן: קזינו זה דבר גרוע ביותר, אסור שמדינת ישראל תאשר את הקמתו של דבר כזה.

אליעזר כהן: העמדה של המפלגה שלי היא בעד קזינו מכל הנימוקים שראש עירית אילת אמר וראש עירית מצפה רמון יכול להגיד את זה.

שלום שמחון: הוא אמר.

אברהם רביץ: אני חושב שמדינת ישראל הוקמה לא לשנה אחת ולא כדי לפתור בעיה כלכלית מסוימת, אנחנו נמצאים כאן בשביל כל הדורות הבאים וכך אנחנו צריכים להסתכל על זה, בראיה קדימה.

אברהם רביץ: אני מציע גם שנתייעץ עם מר שלמה שוהם מה זה יעשה לדורות הבאים.

שלום שמחון: אני רוצה לסכם את הישיבה בכמה דברים.

שלום שמחון: מאחר ופתחתי ואמרתי שזה דיון ראשוני שהוא אמנם עוסק בהצעה לסדר לכוונת הממשלה להקמת קזינו, אני כבר מודיע שהישיבה הבאה תתקיים כנראה בגוש דן, או באילת.

שלום שמחון: אנחנו נצא לסיור עם ועדת הכלכלה כדי לראות את תופעת הקזינו הבלתי חוקיים במדינת ישראל, לעניין הזה יש חשיבות כלכלית וגם חברתית.

שלום שמחון: הוועדה מתכוונת להמשיך ולעסוק בעניין אם הצעת החוק של חבר הכנסת חזן תעלה בשבועיים הקרובים, להצבעה בכנסת, ואני מקווה שהיא תעלה, הוועדה תדון בעניין הזה בחודשים הקרובים.

אברהם רביץ: היא לא תעבור את הטרומית.

שלום שמחון: תודה רבה לכולם הישיבה נעולה.